stanford-oval/wikipedia huggingface dataset:
Suomen alle 22-vuotiaiden naisten jääkiekkomaajoukkue

| Suomen alle 22-vuotiaiden naisten jääkiekkomaajoukkue |
| --- | --- |

Liitto:  Suomen jääkiekkoliitto
Suomen alle 22-vuotiaiden naisten jääkiekkomaajoukkue edusti Suomea jääkiekossa alle 22-vuotiaiden naisten kansainvälisissä otteluissa. Vuosina 2001–2004 joukkuetta valmensi Jussi Melkko. Kaudella 2002–2003 valmennusryhmässä olivat Hannu Saintula päävalmentajana, Melkko apuvalmentajana ja Juuso Toivola joukkueen johtajana.
Joel Eriksson

Joel Eriksson vuonna 2019.
Joel Eriksson (s. 28. kesäkuuta 1998 Tomelilla) on ruotsalainen moottoriurheilija. Hänen vanhempi veljensä Jimmy Eriksson on myös moottoriurheilija.
Ura

Eriksson aloitti Karting-sarjoissa vuonna 2007 kilpaillen eri luokissa vuoteen 2013 asti. Hän aloitti kilpauransa vuonna 2014 ADAC Formel Masters -sarjassa josta hän saavutti yhden voiton ja kuusi palkintosijaa sijoittuen sarjan viidenneksi. Vuonna 2015 Eriksson kilpaili uudessa ADAC Formula 4 -sarjassa saavuttaen seitsemän voittoa, kolme paalupaikkaa ja kymmenen palkintosijaa sijoittuen sarjan loppupisteissä toiseksi. Samana vuonna hän ajoi SMP Formula 4 -sarjassa ajaen kolme kilpailua Suomessa Ahveniston moottoriradalla. Vuonna 2015 Eriksson kilpaili Euroopan Formula 3 -sarjassa voittaen yhden kilpailun sijoittumalla sarjan viidenneksi. Eriksson jatkoi  F3-sarjassa vuonna 2017 voittaen kauden aikana seitsemän kilpailua sijoittuen sarjapisteissä toiseksi.
Vuonna 2018 Eriksson siirtyi DTM-sarjaan BMW:lle. Hän voitti yhden kilpailun ja sijottui sarjassa 14:ksi. Vuonna 2019 Eriksson jatkoi DTM:ssä saavuttaen kaudella kaksi palkintosijoitusta sijoittuen sarjan 11:ksi. Tämän jälkeen Eriksson on ajanut GT-sarjoissa kuten ADAC GT Masters ja British GT Championship -sarjoissa.[lähde? ]
Eriksson on toiminut Formula E -sarjassa Dragon Racing ja Jaguar Racing -tallien testikuljettajana ja päässyt ajamaan kilpailuissa tuuraamalla tallien kuljettajia.[lähde? ]
Rocking the USA

| Rocking the USA White Lion |
| --- | --- | --- |

Livealbumin tiedot
 Äänitetty : 2005
 Julkaistu: 8. marraskuuta 2005
 Tuottaja(t): Michael Wagener
 Kesto: 94.51
 Levy-yhtiö: Frontiers Records
White Lionin muut julkaisut
| Anthology 83–89 2004 | Rocking the USA 2005 | The Definitive Rock Collection 2007 |
Rocking the USA on yhdysvaltalaisen hardrockyhtye White Lionin ainut livealbumi. Albumi julkaistiin 8. marraskuuta 2005. Levyllä soittaa kokonaan eri kokoonpano kuin edellisellä studiolevyllä lukuun ottamatta laulaja Mike Trampia.
Kappaleet > CD 1

Lights and Thunder – 7.18
Hungry – 4.20
Lonely Nights – 5.16
Love Don't Come Easy – 4.57
Broken Heart – 4.19
Fight to Survive – 6.23
Cry for Freedom – 5.45
You're All I Need – 4.30
Little Fighter – 5.25
Kappaleet > CD 2

It's Over – 5.26
Living on the Edge – 5.46
Tell Me – 5.16
Wait – 4.23
Lady of the Valley – 7.47
When the Children Cry – 5.30
Radar Love – 12.22
Kokoonpano

Mike Tramp ‎– laulu
Jamie Law ‎– soolo,- rytmikitara
Claus Langeskof ‎– bassokitara
Troy P. Farrell ‎– rummut
Hennig Wanner ‎– koskettimet
Arviot

Allmusic:
Aiheesta muualla

Rocking the USA discogs.com -sivustolla
Amelija Anisovytš

Amelija Anisovytš (ukr. Амелія Анісович); s. 2014/5) on ukrainalainen laulaja.
Anisovytš on kotoisin Kiovasta. Hän tuli tunnetuksi maaliskuussa 2022, kun sosiaalisessa mediassa suosiota saavutti häntä pommisuojassa Frozen – huurteinen seikkailu -elokuvan Let It Go -hittiä laulamassa kuvannut video. Hän vietti kahdeksan päivää pommisuojassa suurhyökkäyksen Ukrainaan alettua 2022. Tämän jälkeen Anisovytš kiersi sotaan joutuneen Ukrainan tueksi järjestetyissä tapahtumissa muun muassa Puolassa. Hän jäi asumaan lähelle Varsovaa äitinsä Lilijan ja 15-vuotiaan isoveljensä kanssa. Isä Roman jäi asevelvollisikäisenä miehenä Ukrainaan.
3. syyskuuta 2022 Anisovytš esiintyi Senaatintorilla Helsingissä Mothersforpeace ry:n Ukrainan tueksi järjestämässä WemustNOTforget-tapahtumassa. Hän lauloi Let It Gon puolaksi, ukrainaksi ja englanniksi sekä Ukrainan kansallislaulun. Muita tapahtuman esiintyjiä olivat Apulanta, Waltteri Torikka ja Cantores Minores.
Suomen alle 17-vuotiaiden jääkiekkomaajoukkue

| Suomen alle 17-vuotiaiden jääkiekkomaajoukkue |
| --- | --- |

Liitto:  Suomen jääkiekkoliitto
Valmentaja:   Mikael Kotkaniemi
| Mitalit> World U-17 Hockey Challenge  |
| --- | --- | --- |
|  Kultaa | Quebec 1990 |  |
|  Hopeaa | Moncton 1995 |  |
|  Hopeaa | Quispamsis ja Saint John 2018 |  |
|  Pronssia | Swift Current 1998 II |  |
|  Pronssia | Langley & Delta 2022 |  |
Euroopan nuorten talviolympiafestivaalit 
|  Kultaa | Poprad-Tatry 1999 |  |
|  Kultaa | Brasov 2013 |  |
|  Kultaa | Vuokatti 2022 |  |
|  Hopeaa | Jaca 2007 |  |
|  Hopeaa | Liberec 2011 |  |
|  Pronssia | Sundsvall 1997 |  |
|  Pronssia | Vuokatti 2001 |  |
|  Pronssia | Bled 2003 |  |
|  Pronssia | Slask-Beskidy 2009 |  |
|  Pronssia | Schruns-Vorarlberg 2015 |  |
|  Pronssia | Sarajevo ja Itä-Sarajevo 2019 |  |
|  Pronssia | Udine 2023 |  |
Suomen alle 17-vuotiaiden jääkiekkomaajoukkue edustaa Suomea jääkiekossa alle 17-vuotiaiden kansainvälisissä otteluissa. Suomi on saavuttanut ikäluokan merkittävimmässä kansainvälisessä turnaksessa, World U-17 Hockey Challengessä, yhteensä neljä mitalia, joista kolme 1990-luvulla. Joukkueesta käytetään lempinimeä Pikkuleijonat, kuten myös Suomen alle 18-vuotiaiden jääkiekkomaajoukkueesta.
Joukkuetta on valmentanut aikaisemmin Mika Marttila. Nykyinen valmentaja on Mikael Kotkaniemi. Hänen sopimuksensa kattaa seuraavat kaksi kautta ja päättyy MM-kotikisoihin.
Cesare Pavese

Cesare Pavese
Cesare Pavese (9. syyskuuta 1908 Santo Stefano Belbo – 27. elokuuta 1950 Torino) oli italialainen runoilija, kirjailija, kirjallisuuskriitikko ja kääntäjä.
Pavese käänsi 1930-40-luvuilla italiaksi muun muassa Sherwood Andersonia, Gertrude Steinia, John Steinbeckia, John Dos Passosia, Ernest Hemingwayta, William Faulkneria, Herman Melvillea ja James Joycea.
Vuosina 1943–1945 Pavese eli fasisminvastaisten partisaanien kanssa Piemonten kukkuloilla.
Teokset

Lavorare stanca (Work's tiring), runoja 1936; laajennettu painos 1943
Paesi Tuoi (Your Villages), romaani 1941
La Spiaggia (The Beach), romaani 1941
Feria d'agosto (August Holiday) 1946
Il Compagno (The comrade), romaani 1947
Dialoghi con Leucò (Dialogues with Leucò), 1947
Prima che il gallo canti (Before the Cock Crows), 1949
La bella estate (The Fine Summer), Three novellas including Tra donne sole (Vain naisten kesken), 1949
La luna e i falò (Kuu ja kokkotulet), romaani 1950
Verrà la morte ed avrà i tuoi occhi (Death will come and will have your eyes), poems, 1951
Il mestiere di vivere: Diario 1935–1950, The business of living: Diaries 1935–1950 (published in English as The Burning Brand), 1952
Saggi Letterari Kirjallisuusesseitä
Racconti – novelleja
Lettere 1926–1950 – kirjeitä
Runoja kummuilta.  Suomentanut Lauri Kaila. Oppian, 2024.  ISBN 978-951-877-955-4
Sprinttitalli

Sprinttitalli on vuonna 2013 perustettu urheilutalli, jonka tehtävänä on auttaa yleisesti huippu-urheilijoita saavuttamaan menestymistä kansallisella ja kansainvälisellä tasolla. Sprinttitalli perustettiin Marko Malvelan ja hänen uintiryhmänsä erkaannuttua Swimming Jyväskylän valmennusjärjestelmästä. Perustajat hakivat mallia, jossa uinnissa pystyttäisiin tekemään yhteistyötä perusseurojen kanssa, mutta huomattavasti fokusoidummin ja joustavammin.
Sprinttitalli on sitoutumaton ja riippumaton rekisteröity yhdistys. Se ei ole Uimaliiton jäsenseura.
Vuonna 2014 talli otti ensimmäisen kansainvälisen mitalin, kun A-P Liukkonen ui pronssia 50 metrin vapaauinnissa EM-kilpailuissa Berliinissä. Lisäksi Mimosa Jallow ui MM-finaalissa viestissä (lyhyt rata, Doha). Talli on ollut voittamassa edustamilleen seuroille useita kansallisia mestaruuksia ja - ennätyksiä.
Marlene Niemi on uinut EM- mitalin naisten vapaauintiviestissä lyhyellä radalla.
Tallissa ui vuonna 2018 16 uimaria. Lisäksi talli tekee valmennuksellista yhteistyötä useiden eri paikkakuntien kanssa. Tallissa ui uimareita muiden muassa Kampuksen Plaanista, Swimming Jyväskylästä, Espoon Cetuksesta, Oulun Uinnista ja Helsingfors Simsällskapista. Tallissa on vieraillut uimareita mm. Helsingistä, Pieksämäeltä, Jämsästä, Tampereelta ja Turusta.
Talli tekee tiivistä yhteistyötä Jyväskylän Kaupungin kanssa, jonka Ui Kesäksi Kuntoon - kampanjassa sillä on suuri rooli.
Tallin henkilöstö tällä hetkellä:
Päävalmentaja - Marko Malvela
Muut valmentajat ja tukihenkilöt: Mikko Alpola (apuvalmentaja), Antti Rantanen ja Tommi Hakonen (oheisharjoittelu), Markus Koistinen (fysioterapeutti, yhteistyössä Jyväskylän Urheiluakatemia), Krista Tapaninaho ja  Mira Kaikkonen (lääkäri, yhteistyössä Jyväskylän Urheiluakatemia).
Johto: Sami Paavilainen (puheenjohtaja), Mikko Pirttimäki (varapuheenjohtaja, valmentaja)
Aiheesta muualla

www.sprinttitalli.com
https://www.facebook.com/sprinttitalli/
Suomen poikien lentopallomaajoukkue

Suomen poikien lentopallomaajoukkue on Suomen tasavallan lentopallomaajoukkue. Se toimii Suomen Lentopalloliiton alaisuudessa. Poikien maajoukkue on esiintynyt arvokisoissa useasti. Kuitenkaan viime vuosina joukkue ei ole selviytynyt karsinnoista kisoihin. Lukioikäiset nuorukaiset poikien maajoukkueessa opiskelevat yleensä Kuortaneen Urheiluopistolla. Nuorten poikien maajoukkueita valmentavat Pekka Lahtinen ja Pertti Honkanen.
Kuortaneen urheilulukiossa opiskelevat nuorukaiset pelaavat lentopallon miesten 1-sarjassa ja 2-sarjassa. Tällä hetkellä vuosina 1989–90 syntyneet pojat pelaavat 1-sarjassa, kun ensimmäistä lukiovuottaan Kuortaneella suorittavat pelaavat 2-sarjassa.
Arvokisasijoitukset

Poikien MM-kilpailut (20-v.)
1995    Malesia 4.
Poikien MM-kilpailut (17–18-v.)
1993 Turkki 7.
Poikien EM-kilpailut (19-v.)
1969 Neuvostoliitto      14.
1973 Hollanti            19.
1982 Länsi-Saksa         8.
1990 Länsi-Saksa         9.
1994 Turkki              7.
1996 Israel             10.
Poikien EM-kilpailut (18-v.)
1997 Slovenia 8.
Lentopallon 1-sarjan joukkueet
Unity (pelimoottori)

| Unity |
| --- | --- |


Kehittäjä:  Unity Technologies
Kehityshistoria
Ensijulkaisu:  8. kesäkuuta 2005
Vakaa versio:  2023.2.15 (19. maaliskuuta 2024)
Kehitysversio:  2023.2.0b17 (7. marraskuuta 2023)
Tiedot
Käyttökielet:  Englanti
Alusta:  Windows, macOS, Linux (kokeellinen)
Ohjelmointikielet:  C, C++, JavaScript (UnityScript), Boo, ja C#
Lisenssi:  omisteinen
Aiheesta muualla
Verkkosivusto
Unity on Unity Technologiesin kehittämä monialustainen pelimoottori, jolla voidaan kehittää kaksi- ja kolmiulotteisia videopelejä useille alustoille. Pelimoottorista on saatavilla ilmaisen Unityn lisäksi maksullinen Unity Pro.
Kehitysalustaan voi ladata Asset Storesta ilmaisia ja maksullisia lisäosia, malleja, tekstuureja, skriptejä, animaatioita ja ääniä.
Unity Technologies siirtyi käyttämään julkaisuajankohdan mukaista versiointia Unity 5.6 -version jälkeen, jonka jälkeen julkaistava versio oli Unity 2017.
Ohjelmointi Unitylla

Unityssa pelien ohjelmointiin voi käyttää kolmea eri ohjelmointikieltä: JavaScript (UnityScript), Boo, ja C#. UnityScript muistuttaa paljon JavaScriptiä, ja sitä kutsutaan usein JavaScriptiksi, vaikka ne ovatkin kaksi eri kieltä. Boo muistuttaa syntaksiltaan Pythonia. C# muistuttaa todella paljon Javaa, ja tietysti C-kieliä, ja on käytetyin ohjelmointikieli Unityssa. C# pärjää UnityScriptiä paremmin stressitesteissä, ja täten sanotaan sillä olevan parempi suorituskyky.
UnityScript- ja Boo-ohjelmointikielien tuki on kuitenkin päättymässä . Tuen on tarkoitus poistua asteittain, ja jatkossa ainoana ohjelmointikielenä on C#.
Unityn tukemat alustat

Unity 2021 LTS tukee virallisesti seuraavia alustoja:
Tietokoneiden käyttöjärjestelmät: Windows, OS X, Linux/SteamOS;
Mobiililaitteiden käyttöjärjestelmät: Android (Android TV), iOS, tvOS;
Pelikonsolit: PlayStation (PlayStation 4, PlayStation 5), Xbox (Xbox One, Xbox Series X ja Series S), Nintendo Switch, Stadia;
Virtuaalisen/laajennetun todellisuuden alustat: Oculus Rift, HTC Vive, PlayStation VR, Gear VR, ArCore, ARKit
Selainpeleihin tarkoitettu lisäosa on merkitty vanhentuneeksi NPAPI-rajapinnan tuen poistuttua verkkoselaimista. Uudempi ratkaisu käyttää standardia WebGL-toteutusta.
Unity 5 (2015)

Unity 5 on versio Unitysta, joka julkaistiin 3. maaliskuuta 2015. Unity 5 sisältää paljon parannuksia ja uusia ominaisuuksia, kuten fysiikkaperusteisen renderöinnin, uudistetun PhysX-fysiikkamoottorin, tosiaikaisen globaalin valaistuksen, Unity Cloud -pilvipalvelun ja sisäisen audiomikserin. Pelien ulkonäköä pystyi myös muokkaamaan vähemmän geneeriseksi versiossa 5.4 esitellyillä elokuvamaisilla kuvaefekteillä (Cinematic Image Effects). Versiossa 5.6 muutoksina tulivat uudet valaistus- ja partikkeliefektit, paranneltu suorituskyky sekä natiivi tuki Nintendo Switchille, Facebook Gameroomille, Google Daydreamille ja Vulkan-rajapinnalle. Uutena ominaisuutena tuli 4K-videotoistin, joka kykeni toistamaan 360 asteen videoita virtuaalitodellisuuslaseja varten.
Unityn helppoa saavutettavuutta alettiin kritisoida, koska Steamin jakelualustalla julkaistiin paljon nopeasti tehtyjä kokemattomien kehittäjien pelejä. Toimitusjohtaja John Riccitiello sanoi haastattelussa uskovansa tämän olevan sivuvaikutus Unityn menestyksestä demokratisoida pelinkehitystä: "Jos minä saisin päättää, näkisin mielelläni yli 50 miljoonaa ihmistä käyttämässä Unitya -- joskin en usko, että saavutamme tätä kovinkaan pian. Haluaisin nähdä lukiolaisten ja yliopisto-opiskelijoiden käyttävän sitä, myös muidenkin kuin teollisuuden edustajien. Minusta on surullista, kuinka suurin osa ihmisistä on teknologian kuluttajia eikä tekijöitä. Maailma on parempi paikka, kun ihmiset tietävät kuinka luoda, eikä vain kuluttaa, ja sitä me yritämme edistää."
Unity 5 -versiosta on saatavana Debian-johdannaisille jakeluille kehitysversio.
Unity (2017–)

Unity 2017 sisälsi tosiaikaisen grafiikan renderöintimoottorin, analytiikkaa suorituskyvyn analysointia varten, väriluokituksen ja työkaluja pelimaailman luomista varten. Unity 2017.2 korosti Unity Technologiesin pyrkimyksiä laajentua videopelien ulkopuolelle. Sen mukana tulivat Aikajana (Timeline), joka mahdollisti animaatioiden tuonnin hiirellä raahaamalla ja pudottamalla, sekä Cinemachinen, älykkään kamerajärjestelmän peleihin. Unity 2017.2 integroi myös Autodeskin 3DS Max- ja Maya -ohjelmistot Unityyn suoraviivaistaakseen 3D-mallien jakamista pelinkehityksen aikana.
Unityn C#-kielinen lähdekoodi julkaistiin maaliskuussa 2018 "vain viitteellisesti" lisensoituna, mikä kieltää muokkaamisen ja uudelleenkäytön.
Unity 6

Lokakuussa 2024 julkaistiin Unity 6, jossa mainitaan merkittävää parannusta renderöintikuorman siirtämisessä tietokoneen suorittimelta grafiikkaprosessorille.
Levinneisyys

Pelimoottoria käyttää noin 1,3 miljoonaa kehittäjää (vuonna 2012).
Pelimoottori on käytetympien joukossa Steam-palvelussa olevissa peleissä.
Unityllä on yli 50% osuus mobiilipelien markkinoista.
Pelimoottorin suosioon sanotaan vaikuttavan sen alustariippumattomuus ja minimaaliset lisensointikustannukset.
Syyskuussa 2023 Unity Technologies aiheutti kohua aikeista muuttaa lisensointia. Yhtiö ilmoitti myöhemmin muuttavansa suunnitelmia aiheesta syntyneen kohun jälkeen.
Käyttö pelien ulkopuolella

2010-luvun lopulla Unity Technologies käytti pelimoottoriaan siirtyäkseen muille reaaliaikaista 3D-grafiikkaa käyttäville aloille, kuten elokuva- ja autoteollisuuteen. Unity ensin kokeili elokuvien tekemistä Adamilla, joka on vankilasta pakenevasta robotista kertova lyhytelokuva. Myöhemmin Unity teki yhteistyötä elokuvantekijä Neill Blokampin kanssa, jonka Oats Studios käytti pelimoottorin työkaluja, kuten tosiaikaista renderöintiä ja Cinemachinea, luodakseen kaksi tietokoneella tuotettua lyhytelokuvaa, Adam: The Mirror ja Adam: The Prophet. Vuoden 2017 Unite Europe -tapahtumassa Amsterdamissa Unity keskittyi elokuvantekoon Unityn version 2017.1 uudella Cinemachine-työkalulla. Vuonna 2018 Disney Television Animation julkaisi kolme Baymax Dreams -nimistä lyhytelokuvaa, jotka oli tehty Unity-pelimoottorilla . Disney myös käytti Unitya luomaan vuoden 2019  Leijonakuningas-elokuvan taustat.
Autovalmistajat käyttävät Unityn teknologiaa luodakseen täysimittaisia malleja uusista ajoneuvoista virtuaalitodellisuudessa, rakentaakseen virtuaalisia kokoonpanolinjoja ja kouluttaakseen työntekijöitä. Alphabet Inc:n DeepMind-yritys käyttää Unitya tekoälyohjelman kouluttamiseen. Muita Unity Technologiesin tavoittelemia käyttökohteita ovat muun muassa arkkitehtuuri, insinöörityö ja rakentaminen.
Kuvakaappaus Unity 5:lla kehitetystä Gone Home -pelistä.
Hikkorisuola

Karkeaa savustettua merisuolaa
Hikkorisuola on mauste, jossa suolaan on lisätty hikkoripuiden (Carya) savustuksessa syntyvää savunmakua sekä värin saamiseksi poltettua sokeria. Joskus aineesta on käytetty nimitystä savusuola, joka voidaan saada muistakin puulajeista. Se antaa ruokaan suolaisuuden lisäksi tarkoituksella savustetun makua. Sitä käytetään joskus jopa kahvissa. Yleisesti valmiste on suosittua lähinnä Yhdysvalloissa ja se liitetään joskus kosher-perinteeseen.
Amatsonin muistomerkki

| Amatsonin muistomerkki |
| --- | --- |
Nimi:  Amatsonin muistomerkki
Tekijä:  Li Xiangqun
Valmistumisvuosi:  2022
Taiteenlaji:  Julkinen taide ja monumentaalinen veistos
Teostyyppi:  Monumentti
Materiaali:  Pronssi
Sijainti:  Benin
Koordinaatit:  6°20′56″N 2°24′27″E﻿ / ﻿6.349012°N 2.407547°E﻿ / 6.349012; 2.407547
Amatsonin muistomerkki (ransk. Monument Amazone) on kiinalaisen kuvanveistäjä Li Xiangqunin suurikokoinen veistos Cotonoussa Beninissä. Teos paljastettiin vuonna 2022. Se sijaitsee Beninin presidentin palatsin Palais de la Marinan takana olevalla aukiolla Cotonoun sataman ja Palais des Congrèsin lähellä, Boulevard de la Marinan varrella.
Veistos kuvaa nuorta naissoturia, jonka vasen jalka ojentuu eteen kävelyasennossa ja pää suuntautuu voitokkaasti eteen oikealle. Naisen vasen käsi pitelee piilukkokivääriä ja oikeassa kädessä oleva perinteinen machetti, joka suuntautuu eteenpäin.
Veistoksen jalustassa on laatta, jossa lukee:
"Symbolina rakkaudestamme ja sitoutumisestamme maata kohtaan, amatsonimme tiesivät rohkeudellaan yhtä paljon kuin miehet puolustaa isänmaata. Amatsoniemme tavoin beniniläinen nainen on ylpeytemme." Patrice Talon, 2022.
Valmistus ja paljastus

Veistoksen tilasi Beninin hallituksen ministerineuvosto ja presidentti Patrice Talon vuonna 2019.
Pekingin Huashi Xiangqun Culture and Art Co. Ltd:n johdolla valmistettu metalliveistos on 30 metriä korkea ja se painaa 150 tonnia.
Teoksen paljatustilaisuudessa puhuivat Beninin matkailu- urheilu ja kulttuuriministeri sekä presidentti.
Tulkinta

Beninin hallituksen tietojen mukaan Amatsonin muistomerkki viittaa entisiin naisrykmentteihin, joita oli Dahomeyn kuningaskunnassa 1800-luvun loppuun asti. Joukot olivat Tassi Hangben hallinnon aikana 1708-1711 ja heitä kutsuttiin nimillä "Agoodjie" tai "mino". Joukot järjesti uudelleen kuningas Guézo.
Hallituksen mukaan Amatsoni edustaa historiallista feminiinistä voimaa, joka toimii vertailukohtana Beninin nykyisille ja tuleville sukupolville. Se on Beninin historian symboli ja maineikkaiden hahmojen eepos.Se ilmaisee kiinnostusta beniniläisten naisten vahvan identiteettisymbolin haltuunottamiseen, naisten ratkaisevan roolin säilyttämiseen Beninin kansan kulttuurissa ja historiassa nykyaikaisessa kansallisessa kontekstissa.
Hallituksen tulkinnan mukaan Amatsonin muistomerkki symboloi arvoja, jotka inspiroivat Beninin naisia ja miehiä virkistymiseen, urhoollisuuten ja isänmaallisuuteen.
Aiheesta muualla

Li Xiangqun, Artnet
Luettelo Guitar Hero III: Legends of Rock -pelin kappaleista

Seuraava on täydellinen lista Guitar Hero III: Legends of Rock -pelin kappaleista, Neversoftin kehittämästä musiikkipelistä. Kaikkien konsoleiden pelilevyltä löytyvien kappaleiden kokonaismäärä on 73; se sisältää 42 yksinpelikappaletta, kuusi yhteistyöpelin lisäkappaletta ja 25 bonuskappaletta. PlayStation 3:lle ja Xbox 360:lle on myös saatavilla 25 ladattavaa lisäkappaletta. Näin kappaleiden kokonaismäärä on 98. Tämä ei sisällä välipomojen battle-kappaleita. Muita kappaleita, joita ei lasketa kuuluvaksi näihin: kappale, jolla juhlitaan ilmoitusta Guitar Hero: Aerosmithistä (ei enää saatavilla); vain Xbox 360 -julkaisulla toimiva kappale ja vain Xbox 360:ellä toimiva kolmen kappaleen paketti, joka tarvitsee erityisen koodin, jotta sen voi ladata.
Pelilevyllä olevat kappaleet

Seuraavat kappaleet tulevat Guitar Hero III: Legends of Rock -pelin mukana. Vihertaustaiset kappaleet ovat yksinpelin encoreja. Sinitaustaiset kappaleet täytyy avata yhteistyö-uramoodissa, ennen kuin niitä voi pelata quickplayssa. Keltataustaiset kappaleet ovat välipomojen battle-kappaleita, eikä niitä voi avata quickplayhin. PlayStation 3 ja Xbox 360 -julkaisut tarjoavat ilmaisen ladattavan kappalepaketin niiden omissa verkkokaupoissaan, (Xbox Livessä ja PlayStation Storessa) joka sallii pelaajien pelata välipomojen battle-kappaleita muilla moodeilla, mukaan lukien quickplayssä ja moninpelissä.
Lihavoidut kappaleet ovat master-nauhoituksia. Kursivoidut kappaleet sisältävät basson sijasta komppikitaran yhteispelissä.
Pelin bonuskappaleet avataan ostamalla ne uramoodissa paitsi Dragonforcen ”Through The Fire And Flames”, joka avautuu kun läpäisee uramoodin millä tahansa vaikeutasolla.